* + 1. VAGYONKEZELÉSI szerződés

amely létrejött egyrészről

Répcelak Város Önkormányzata

székhelye: 9653 Répcelak, Bartók B. u. 38.

képviseli: Dr. Németh Kálmán polgármester

törzsszáma:733755

adóigazgatási azonosító száma: 15733751-1-18

bankszámlaszáma: 72600115-15001007

statisztikai számjele: 15733751-8411-321-18

mint átadó (a továbbiakban: Önkormányzat), valamint a

Klebelsberg Intézményfenntartó Központ

székhelye: 1055 Budapest, Szalay u. 10-14.

képviseli: Várkonyi Gyöngyi Sárvári Tankerületi igazgató

adóigazgatási azonosító száma: 15799658-2-41

Előirányzat-felhasználási keretszámla száma: 10032000 00329307 00000000

ÁHT azonosítója: 335262

statisztikai számjele: 15799658-8412-312-01

mint átvevő (a továbbiakban: KIK)

(a továbbiakban együtt: **Felek**) között alulírott helyen és napon a következő feltételekkel:

**ELŐZMÉNYEK**

A nemzeti köznevelésről szóló 2011. évi CXC. törvény (a továbbiakban: Nkt.) 74.§ (1) bekezdése alapján 2013. január 1-jétől „az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról”. A Kormány a Klebelsberg Intézményfenntartó Központról szóló 202/2012. (VII.27.) Korm. rendelet 3. § (1) bekezdése c) pontjában az állami köznevelési közfeladat ellátásában fenntartóként részt vevő szervként, ennek keretében az állami fenntartású köznevelési intézmények (a továbbiakban: intézmény) fenntartói jogai és kötelezettségei gyakorlására 2013. január 1-jei hatállyal a KIK-et jelölte ki.

Az intézmény(eke)t a KIK működteti.

Az Nkt. 76.§ (5) bekezdés a) pontja, valamint köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény (a továbbiakban: Törvény) 8.§ (1) bekezdés b) pontja alapján az Önkormányzat tulajdonában levő, az intézmény(ek) feladatainak ellátását szolgáló ingatlan és ingó vagyon – ideértve a taneszközöket, továbbá az intézmény(ek)ben levő eszközöket, felszereléseket –, a KIK ingyenes vagyonkezelésébe kerül.

A Felek a Törvény 13.§ (2) a) pontja alapján 2012. december 11-én átadás-átvételi megállapodást kötöttek, amelyben meghatározták a KIK ingyenes vagyonkezelésébe kerülő ingó és ingatlan vagyonelemek körét.

A szerződés tárgyát képező vagyonelemek vagyonkezelői joga gyakorlásának szabályait a Felek az alábbiak szerint állapítják meg:

**A szerződés tárgya**

1. Az Önkormányzat vagyonkezelésbe adja, a KIK vagyonkezelésbe veszi a Répcelak város, Csánig, Uraiújfalu, Vámoscsalád községek közös tulajdonát képező, a Móra Ferenc Általános Iskola és AMI székhelyén rendelkezésre álló 20/1 hrsz.-ú, 1077 m2 nagyságú, a 20/3 hrsz.-ú, 75 m2 nagyságú, a 20/4 hrsz.-ú, 122 m2 nagyságú ingatlanokat melyek az ingatlan-nyilvántartás szerinti hányadokkal osztottak, és a 20/5 hrsz.-ú, 1 ha 900 m2 nagyságú ingatlant, továbbá jelen szerződés 2. számú mellékleteként csatolt leltár adatai szerinti ingóvagyont. Vagyonkezelésbe adja még a 20/2 hrsz.-ú összesen 950 m2 alapterületű ingatlant, melyből jelen szerződés 1. számú mellékleteként csatolt tervrajzon megjelölt helyiségeket (természetben: konyha, étterem és kiszolgáló helyiségei) továbbra is használni kívánja, illetve nem adja vagyonkezelésbe az épületben található önálló bejáratú, és önálló közművekkel rendelkező 81 m2 nagyságú önkormányzati bérlakást. A lakás és a közös használatú helyiségek összesen 463 m2 nagyságúak. Átadásra kerül mindösszesen 1 ha 3043 m2 alapterületű ingatlan.
2. A KIK az ingatlanra vonatkozó vagyonkezelői jogát az ingatlan-nyilvántartásba bejegyezteti.

**Felek Jogai és kötelezettségei**

1. A KIK vagyonkezelésében levő ingatlant a Pedagógiai Programban, az intézmény(ek) szervezeti és működési szabályzatában, házirendjében meghatározott feladatok ellátásának zavarása nélkül, az ott meghatározott tanítási időn kívül, az Önkormányzat – a KIK-kel legalább 15 nappal korábban történt megállapodást követően – önkormányzati, egyéb helyi közösségi, kulturális és sportrendezvények lebonyolítása céljából térítésmentesen használja. Felek megállapodnak abban, hogy a 20/1 hrsz.-ú – természetben: sportcsarnok és öltözők a hozzátartozó kiszolgáló helyiségekkel – ingyenes használatára a tulajdonosok, Répcelak Város Önkormányzata, Csánig, Uraiújfalu és Vámoscsalád községek önkormányzatai jogosultak az önkormányzat feladatellátásában megszervezésre kerülő közösségi, szabadidős és sportprogramok tekintetében. Az ingatlan vagyonkezelésbe adása során a közoktatási és köznevelési feladatok ellátása prioritást élvez. A sportcsarnok, öltözők és kiszolgáló helyiségek berendezési és felszerelési tárgyai a fentiek alapján az Átvevővel közös használatba kerülnek. A berendezési és felszerelési tárgyak leltározása megtörtént.
2. A KIK biztosítja, hogy az Önkormányzat az önkormányzati, helyi közösségi, kulturális és sport célú hirdetményeit az ingatlanban a közösen meghatározott helyen és módon, a KIK által meghatározott időtartamban kifüggesztheti.
3. A KIK-et a vagyonkezelésében levő vagyonnal kapcsolatban megilletik a tulajdonos jogai, és terhelik a tulajdonos kötelezettségei – ideértve a számvitelről szóló törvény szerinti könyvvezetési és beszámoló-készítési kötelezettséget is – azzal, hogy
4. a vagyont nem idegenítheti el, valamint - jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével - nem terhelheti meg,
5. a vagyont biztosítékul nem adhatja,
6. a vagyonon osztott tulajdont nem létesíthet,
7. a vagyonkezelői jogot harmadik személyre nem ruházhatja át és nem terhelheti meg, valamint
8. polgári jogi igényt megalapító, polgári jogi igényt eldöntő tulajdonosi hozzájárulást a vagyonkezelésében lévő vagyonra vonatkozóan hatósági és bírósági eljárásban sem adhat, kivéve a jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati joghoz, vezetékjoghoz vagy ugyanezen okokból alapított szolgalomhoz történő hozzájárulást.

6.

1. A KIK a vagyonkezelésében levő vagyont a központi berendezésekkel és felszerelésekkel együtt rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül jogosult birtokolni, használni, szedni hasznait.
2. A KIK a vagyonkezelésében levő és a közös használatra szolgáló vagyont, a központi berendezésekkel és felszerelésekkel együtt rendeltetésszerűen, a vagyonkezelési szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal mások jogainak és törvényes érdekeinek sérelme nélkül jogosult birtokolni, használni, szedni hasznait.

7. Amennyiben a KIK a vagyonkezelésében levő vagyon hasznosítását másnak átengedi, a használó magatartásáért, mint sajátjáért felel.

8. A KIK viseli a vagyonkezelésében levő vagyonnal összefüggő költségeket, közterheket, díjakat, gondoskodik a vagyonvédelemről.

9. A KIK felelős az ingatlannal kapcsolatban, a tűzvédelmi, munkavédelmi és környezetvédelmi törvényekben és egyéb kapcsolódó jogszabályokban foglaltak betartásáért és betartatásáért.

10. A KIK köteles teljesíteni a vagyonkezelésében levő vagyonnal kapcsolatban a jogszabályban, illetve a vagyonkezelési szerződésben előírt nyilvántartási, adatszolgáltatási, és elszámolási kötelezettséget.

11. A vagyonkezelésbe adott vagyont, annak értékét és változásait a KIK nyilvántartja. Az érték nyilvántartásától el lehet tekinteni, ha az adott vagyontárgy értéke természeténél, jellegénél fogva nem állapítható meg. A nyilvántartásnak tartalmaznia kell a vagyon elsődleges rendeltetése szerinti közfeladat megjelölését is. A nyilvántartási adatok - a minősített adat védelméről szóló törvény szerinti minősített adat kivételével - nyilvánosak.

12. A KIK a használatában lévő vagyont érintő lényeges változásokat, a változás bekövetkezésétől számított 5 napon belül köteles jelenteni az Önkormányzatnak.

13. A KIK köteles az Önkormányzatot haladéktalanul értesíteni az ingatlan egészét fenyegető veszélyről és a beállott kárról, a tudomására jutott minden olyan tényről, adatról, körülményről, amely a vagyon rendeltetésszerű, zavarmentes használatát akadályozza, kár bekövetkezésével fenyeget, a vagyon nagyobb mérvű romlásához vezethet, valamint arról ha őt jogai gyakorlásában harmadik személy akadályozza.

14. A KIK köteles tűrni, hogy az Önkormányzat a veszély elhárítására, a kár következményeinek megszüntetésére a szükséges intézkedéseket megtegye.

15. Az értesítés elmaradása vagy késedelme miatt bekövetkezett kárt, illetve költségnövekedést a KIK köteles viselni.

16. A KIK felel minden olyan kárért, amely a rendeltetésellenes vagy szerződésellenes használat következménye. A nem rendeltetésszerű használat folytán keletkezett hibák kijavítása, károk megtérítése a KIK kötelezettsége függetlenül attól, hogy a bekövetkezett hiba, illetve kár alkalmazottjai, ügyfelei, az intézmény tanulói vagy az érdekkörében eljáró személy magatartására vezethető vissza. Nem terheli a KIK-et a kártérítési kötelezettség, ha bizonyítja, hogy úgy járt el, ahogy adott helyzetben a közvagyon használójától elvárható.

17. Az Önkormányzat a KIK-től követelheti a vagyonkezelésbe adott vagyon rendeltetés-, illetve szerződésellenes használatának megszüntetését. Ha a KIK a rendeltetés-, illetve szerződésellenes használatot – az Önkormányzat felhívása ellenére – tovább folytatja, az Önkormányzat kártérítést követelhet.

18. A KIK gondoskodik a vagyonkezelésében levő vagyon értékének, állagának megóvásáról, karbantartásáról, a szükséges felújítások, pótlások, cserék kivitelezési munkálatainak elvégzéséről, elvégeztetéséről így az ingatlanban levő központi berendezések, az ezekhez csatlakozó vezetékrendszerek munkaképes állapotának biztosításáról, az átvételkori állapotnak megfelelő szinten tartásáról.

19. A KIK a saját költségén az Önkormányzat előzetes írásbeli engedélye alapján jogosult

1. a vagyonkezelésében levő ingatlant átalakítani, illetőleg a falak, a mennyezet, vagy a padlózat megbontásával, tárgyaknak azokhoz történő rögzítésével járó műveletet,
2. az elszámolt értékcsökkentést meghaladó, annak értékét növelő beruházást, felújítást végezni.

20. A beruházás, felújítás értékét a KIK-nek bizonylatokkal kell igazolnia és azokról évente írásban be kell számolnia az Önkormányzatnak.

21. A KIK az ingatlanban riasztórendszert, telefonos és számítógépes hálózatot építhet ki emeletek összekötésével együtt. Erről előzetesen köteles az Önkormányzatot írásban tájékoztatni.

22. A KIK jogosult az ingatlant saját berendezéseivel ellátni, e berendezések felett szabadon rendelkezhet, és a szerződés megszűnése esetén ezeket saját tulajdonaként elszállíthatja, köteles azonban az eredeti állapotot saját költségén helyreállítani.

23. Az Önkormányzat az ingatlanban lévő, a KIK tulajdonát képező vagyontárgyakért felelősséget nem vállal.

24. A KIK vagyonkezelésébe adott, a köznevelési feladat ellátáshoz véglegesen feleslegessé vált vagyont – beleértve a rendeltetésszerű használat mellett elhasználódott vagy elavult eszközöket is – 20 napon belül köteles az Önkormányzat részére visszaadni, aki köteles azt visszavenni. A KIK a rendeltetésszerű használat mellett elhasználódott vagy elavult eszközök kivételével az egyéb vagyont rendeltetésszerű használatra alkalmas állapotban köteles visszaadni az Önkormányzatnak.

25. Tulajdonosi ellenőrzés

Az Önkormányzat, mint tulajdonos évente legalább egy alkalommal, a nevelő-oktató munka, illetve a KIK működésének zavarása nélkül, előzetes értesítés alapján a vagyonkezelésbe adott önkormányzati vagyonnal való gazdálkodást, a vagyon rendeltetésszerű használatát.

Az ellenőrzés során az Önkormányzat képviselője jogosult

a) a KIK használatában álló ingatlan területére, illetve KIK által használt irodai és egyéb célú helyiségeibe belépni és ott tartózkodni,

b) az ellenőrzés tárgyához kapcsolódó iratokba és más dokumentumokba, elektronikus adathordozón tárolt adatokba – a külön jogszabályokban meghatározott adat- és titokvédelmi előírások betartásával – betekinteni,

c) a KIK alkalmazottjától írásban vagy szóban felvilágosítást, információt kérni,

d) az átadott ingó vagyontárgyak meglétét és állagát ellenőrizni.

Az Önkormányzat az ellenőrzés megállapításairól értesíti a KIK-et, továbbá, amennyiben megállapításai annak hatáskörét érintik, az Állami Számvevőszéket is.

**Működési költségek viselésének szabályai**

26. Az 1. pontban jelölt hrsz.-ú ingatlanok közül a 20/2 hrsz.-ú ingatlan (természetben: általános iskola) része a napközis étkező, konyha és kiszolgáló helyiségei, valamint egy 81 m2 hasznos alapterületű önkormányzati bérlakás. A bérlakás nem érintett a vagyonkezelésbe adással. Az étkező és konyha használatára a tulajdonosi kör és a Százszorszép Óvodát fenntartó önkormányzatok, továbbá az iskolai gyermekétkeztetést igénybe vevő más önkormányzat a feladatellátás mértékéig tart igényt. A lakás, továbbá az étkező, konyha és kiszolgáló helyiségeinek megközelítése az intézmény közös használatú udvarán keresztül, ingyenesen történik. A lakás önálló gáz és elektromos főmérővel rendelkezik, a víz tekintetében az elszámolás almérő alapján történik.

 Felek megállapodnak abban, hogy a napközis étkező, konyha és kiszolgáló helyiségei tekintetében a közüzemi szolgáltatások szerződéseiben a KIK a szerződő fél, kivéve a gázüzemű konyhai főzőeszközök külön mérővel mért fogyasztása vonatkozásában, melyben a szerződéskötő fél Százszorszép Óvoda (9653 Répcelak, József A. u. 20.) A konyha a fentiekben jelölt fogyasztásmérő mellett az alábbi fogyasztásmérőkkel rendelkezik: víz főmérő és nem hitelesített almérő, villany főmérő és nem hitelesített almérő, az épületrész fűtése vonatkozásában a gázfogyasztás tekintetében külön gázóra nem áll rendelkezésre. Felek rögzítik, hogy a fogyasztásmérővel rendelkező közüzemi szolgáltatás tekintetében az elszámolás alapja az almérő által mutatott mérőállás szerinti elfogyasztott mennyiség. A fűtés esetében, mely mérővel nem rendelkező közüzemi szolgáltatás, az elszámolás alapja az épület légköbmétere, mely összesen 15.814,27 m3, ebből Önkormányzatra eső légtérfogat 1287 m3, azaz 8,14 %. Jelen megállapodás 3. számú melléklete rögzíti az étkező, konyha és kiszolgáló helyiségei fogyasztásmérőinek azonosító adatait (számát, megjelölését) és a mérőóra állását.

27. A KIK a vagyonkezelésében levő ingatlan vagyon használatával kapcsolatos közüzemi díjaknak, az üzemeltetési költségeknek jelen megállapodás 26. pontjában felsorolt almérővel mért részét számlázza a Százszorszép Óvoda, az önkormányzati lakás vízfogyasztását a bérlő részére.

28. A KIK az Önkormányzatra jutó költséget havonta utólag a tárgyhónapot követő hónap ötödik napjáig számlázza, amelyet az Önkormányzat a számla kézhezvételét követő 15 banki napon belül köteles a KIK bankszámlájára történő átutalással megfizetni. A fizetés késedelme esetén, a fizetési határnaptól a KIK-et a Ptk. szerinti késedelmi kamat illeti meg.

**A szerződés megszűnése**

29. A szerződést Felek 2013. január 1-jétől határozatlan időtartamra kötik. A szerződés megszűnik, ha az állami köznevelési feladat ellátása az körülírt ingatlanban megszűnik.

30. A KIK a vagyonkezelői joga megszűnése esetén, a megszűnése napjától számított 20 napon belül köteles az ingatlant kiüríteni és azt rendeltetésszerű használatra alkalmas állapotban az Önkormányzat részére visszaadni.

31. Amennyiben a KIK az ingatlant az előírt határidőig nem hagyja el, az Önkormányzat jogosult a helyiségeket birtokba venni, a KIK a helyiségekben található ingóságairól két tanúval hitelesített leltárt készíteni, és a KIK-et az ingóságok 8 napon belüli elszállítására írásban felszólítani.

32. Amennyiben a KIK az írásbeli felszólítását követő 8 napon belül nem szállítja el ingóságait, az Önkormányzat jogosult a KIK-nek az ingatlanban lévő vagyontárgyait a KIK költségén elszállíttatni, és megfelelő helyen történő raktározásáról a KIK költségén gondoskodni.

33. A szerződés megszűnése esetén KIK cserehelyiségre igényt nem tarthat.

34. A szerződés megszűnése esetén a vagyonkezelői jognak az ingatlan-nyilvántartásból való törléséről a KIK köteles gondoskodni.

**Egyéb rendelkezések**

35. A szerződést a Felek írásban jogosultak módosítani vagy kiegészíteni.

36. Kapcsolattartók kijelölése: Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg: Fülöp Ildikó óvodavezető, Százszorszép Óvoda, Répcelak, József A. u. 20. továbbá Szekeresné Szabó Krisztina gazdasági vezető Százszorszép Óvoda

 Telefonszám: 95/370-144

 KIK: Várkonyi Gyöngyi

 Sárvári Tankerületi igazgató

 06-30/405-4012

37. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra az általános illetékességi szabályok irányadóak.

38. A szerződésre egyebekben a Ptk. előírásai az irányadók.

39. Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

A szerződés a mellékleteivel együtt érvényes. Mellékletek: 4 db

Kelt:

|  |  |
| --- | --- |
|  **Önkormányzat** |  **KIK** |
| ellenjegyzem: **Önkormányzat** | ellenjegyzem: **KIK** |